laion/Wikipedia-Exotic huggingface dataset:
খানপুর তেহসিল, খাইবার পাখতুনখোয়া

খানপুর তেহসিল (উর্দু: خان پور‎‎) একটি তেহসিল এবং পাকিস্তানের খাইবার পাখতুনখোয়া প্রদেশের হরিপুর জেলার ৪৪ টি ইউনিয়ন পরিষদের মধ্যে একটি। খানপুর বাঁধটি খানপুর শহরের নিকটে অবস্থিত। এটি হরিপুর জেলা রাজধানীর দক্ষিণে অবস্থিত। Tehsils & Unions in the District of Haripur ওয়েব্যাক মেশিনে আর্কাইভকৃত ২০০৮-০১-২৪ তারিখে Location of Khanpur - Falling Rain
প্রোফেসর শঙ্কুর অভিযানসমূহ

প্রোফেসর শঙ্কুর অভিযানসমূহের তালিকায় সত্যজিৎ রায়ের লেখা প্রোফেসর শঙ্কু অ্যাডভেঞ্চারের ৩৮টি গল্প রয়েছে। প্রথম শঙ্কুর অভিযানের গল্প ব্যোমযাত্রীর ডায়রি ১৯৬৫ খ্রিস্টাব্দে সন্দেশ পত্রিকায় প্রকাশিত হয়েছিল। এই গল্পে প্রোফেসর শঙ্কুর মহাকাশ ভ্রমণের দীর্ঘ বর্ণনা আছে। শেষ শঙ্কুর অভিযান ইন্টিলেকট্রন সত্যজিৎ রায়ের মৃত্যুর পরে অসম্পূর্ণ রয়ে যায়। বাংলা বিজ্ঞান কল্পকাহিনী ফেলুদা Robinson, Andrew (২০০৪)। Satyajit Ray: The Inner Eye: The Biography of a Master Film-Maker (ইংরেজি ভাষায়)। Bloomsbury Academic। পৃষ্ঠা ৪০২। আইএসবিএন 978-1-86064-965-3।  "Professor Shonku"। Satyajit Roy official website। ৬ মে ২০১৩ তারিখে মূল থেকে আর্কাইভ করা। সংগ্রহের তারিখ ৬ মে ২০১৩।  রায়, সত্যজিৎ (২০০২)। Sakuṃsamagra (১ সংস্করণ)। কলকাতা: আনন্দ পাবলিশার্স। পৃষ্ঠা সমগ্র পুস্তক। আইএসবিএন 81-7756-232-0।
আলাদিন (চরিত্র)

আলাদিন (আরবি: علاء الدين, ʻআলা উদ-দীন/ ʻআলা আল-দীন) হচ্ছে আরব্য রজনীর গল্পসমূহের মধ্যে বিখ্যাত আলাদিনের আশ্চর্য প্রদীপ গল্পের দুই মূখ্য চরিত্রের একজন (অপরজন জিন)। "আলাদিনের আশ্চর্য প্রদীপ" গল্পটি মিশরীয় প্রেক্ষাপটে লিখা হলেও মনে করা হয় এর আদি উৎস চীন। গল্পে আলাদিন বা আলাদিনকে গরিব ও অনাথ যুবক হিসাবে উপস্থাপন করা হয়েছে। তার বন্ধু ছিল বানর আবু। ঘটনা ক্রমে সে আগ্রবাগ রাজ্যের রাজকন্যা ইয়াসমিনের (লাতিন- Jasmine; জেসমিন) প্রেমে পড়ে যায়। কিন্তু তাকে বিবাহ করার মতো সম্পত্তি আলাদিনের ছিল না। হতাশ আলাদিন 'জাফর' নামক এক কালো জাদুকরের প্ররোচনায় পড়ে একটি গুহায় ঢুকে পড়ে। ওই গুহায় ছিল আশ্চর্য প্রদীপ, যা ঘষলেই একটি জিন বেরিয়ে আসে। জাফর এই প্রদীপটি ব্যবহার করে রাজ্য দখল করতের চেয়েছিল। কিন্তু পরে এই প্রদীপে আলাদিনের হাতের ঘষা লেগে জিন বেরিয়ে আসে, যে আলাদিনকে তিনটি ইচ্ছা পূরণের সুযোগ দেয়। প্রথমে আলাদিন রাজকন্যা ইয়াসমিনকে বিবাহের জন্য রাজকুমার হতে চায়। দ্বিতীয়বার জিন তাকে বিপদে রক্ষা করে। তৃতীয় ইচ্ছায় সে জিনকে স্বাধীন করে দেয়। আলাদিনের বীরত্ব ও গল্পের প্রেক্ষপট পাঠকের হৃদয় জয় করে নিয়েছে।
চকোলেট ব্যাঙ

চকোলেট ব্যাঙ (বৈজ্ঞানিক নাম: Litoria Mira; লিটোরিয়া মিরা) হচ্ছে অস্ট্রেলীয় গেছো সবুজ ব্যাঙের সমগোত্রীয় ব্যাঙ-প্রজাতি। নিউগিনি অঞ্চলের এন্ডেমিক প্রজাতি নিচু জলাভূমি অতিবৃষ্টি অরণ্যের বৃক্ষে এদের পাওয়া যায়। সেন্টার ফর দ্য প্ল্যানেটরি হেলথ অ্যান্ড ফুড সিকিউরিটি এবং কুইন্সল্যান্ড জাদুঘরের গবেষকেরা চকোলেট ব্যাঙের সন্ধান পেয়েছেন এবং তাদের মতে এরা অস্ট্রেলীয় গেছো সবুজ ব্যাঙের প্রজাতির বিবর্তিত রূপ। প্রায় ২৬০ কোটি বছর পূর্বে টারশিয়ারি যুগে অস্ট্রেলিয়া ও নিউগিনি ভূমি দ্বারা যুক্ত ছিল। অস্ট্রেলিয়ার গেছো সবুজ ব্যাঙের ঐ অঞ্চলটি এখন সবুজ তৃণভূমি‌। অস্ট্রেলীয় গেছো সবুজ ব্যাঙ ও চকোলেট ব্যাঙের পার্থক্য হচ্ছে সবুজ ব্যাঙের ত্বক সবুজ আর চকোলেট ব্যাঙের ত্বক চকোলেট রঙ এবং এই গেছো সবুজ ব্যাঙ অপেক্ষায় চকোলেট ব্যাঙের মাথা ১-২ সে.মি ছোট‌। চকোলেট ব্যাঙের আবাস্থল হচ্ছে নিউগিনির নিচু জলাভূমি অঞ্চলের অতিবৃষ্টি অরণ্য অঞ্চল।‌ এটি অস্ট্রেলীয় গাছের সবুজ ব্যাঙের মত গাছে বসবাস করে। এটি কুমিরের মত অপেক্ষাকৃত উষ্ণ অঞ্চলে থাকতে পছন্দ করে। https://www.cnn.com/2021/05/29/asia/chocolate-tree-frog-intl-scli-scn/index.html https://www.ctvnews.ca/sci-tech/scientists-discover-new-chocolate-frog-in-swamp-1.5448040 https://www.theguardian.com/australia-news/2021/may/29/australian-scientist-discovers-chocolate-frog-in-new-guinea-swamps
পেরম্বুর

পেরম্বুর দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়। তামিল ভাষায় পিরম্বু (பிரம்பு) অর্থ বাঁশ এবং ঊর (ஊர்) অর্থ অঞ্চল। ভারতে ব্রিটিশ শাসনের পূর্বে হুজুর গার্ডেন এরিয়ার চারধারে ছিল বাঁশ বন, বসতি স্থাপনের পর এটি পেরম্বুরে পরিণত হয়, হুজুর গার্ডেন এরিয়া বর্তমানে সিম্পসন্স প্রাইভেট লিমিটেড‌। ১৭৪২ খ্রিস্টাব্দে চেন্নাই শহরের অন্তর্ভুক্ত হয়। পেরম্বুরের অবস্থান সমুদ্রপৃষ্ঠ থেকে ১০ মিটার উঁচুতে। এর উত্তর দিকে মাধবরম, উত্তর-পূর্ব দিকে কোদুঙ্গাইয়ুর, পূর্ব দিকে ব্যাসরপাড়ি, দক্ষিণ-পূর্ব দিকে পট্টালম ও পুলিয়ান্তোপ, দক্ষিণ দিকে পুরসাইবক্কম, দক্ষিণ পশ্চিম দিকে অয়নাবরম, পশ্চিম দিকে জওহরনগর, উত্তর-পশ্চিম দিকে তিরু ভি কল্যাণসুন্দরম নগর অবস্থিত। গুরুত্বপূর্ণ সংযোগকারী সড়কগুলি হল পেপার মিলস রোড, পেরম্বুর হাইরোড, মাধবরম হাইরোড, প্যাটেল রোড, ভারতী রোড, সিরুভেলুর হাই রোড, বন্দর গার্ডেন স্ট্রীট এবং অন্যান্য। এছাড়াও স্কাউট আন্দোলনের অন্যতম নেতা রবার্ট ব্যাডেন পাওয়েলের নামে এখানে একটি রাস্তায় রয়েছে। লোকালয়টি থেকে চেন্নাই এমটিসি বাস পরিষেবার মাধ্যমে শহরের বিভিন্ন অঞ্চলে সহজেই যাওয়া যায়। এখানে ৩৪ কোটি ভারতীয় মুদ্রা ব্যয় করে স্টেশন সংযোগকারী মুরসোলি মারন উড়ালপুল নির্মাণ করার পরিকল্পনা রয়েছে। পেরম্বুর একটি গুরুত্বপূর্ণ রেলশহর, এখানে অবস্থিত ইন্টিগ্রাল কোচ ফাক্টরিতে প্রস্তুত করা হয় বন্দে ভারত এক্সপ্রেসের কোচ। এছাড়া এখানে রয়েছে চেন্নাই রেল মিউজিয়াম। পেরম্বুর রেলওয়ে স্টেশন দূরপাল্লার ট্রেন গুলিকে নিয়ন্ত্রণ করাই চেন্নাই সেন্ট্রাল রেলওয়ে স্টেশনের ভার কিছুটা লাঘব হয়। এটি রায়পুরম রেলওয়ে স্টেশনের পর ১৮৫০ এর দশকে চালু হওয়া চেন্নাই শহরের অন্যতম পুরাতন রেলওয়ে স্টেশন। এটি চেন্নাই এর অন্যতম পুরানো ইংরেজ বসতিগুলির একটি। এটি চেন্নাইয়ের বৃহত্তম অ্যাংলো ইন্ডিয়ানদের বাসস্থান। ইন্টিগ্রাল কোচ ফ্যাক্টরি বা আইসিএফ কারখানা তৈরি সময়কাল থেকেই ব্রিটিশরা অধিকহারে বসবাস করা শুরু করে। চেন্নাইয়ের পেরম্বুর ব্যতীত আইসিএফের আরেকটি উপশাখা রয়েছে কলকাতায়। ভারতীয় রেলের দক্ষিণ শাখার পরিষেবারত তিনটি রেলওয়ে ওয়ার্কশপের মধ্যে দুটি তথা ক্যারেজ ওয়ার্কস এবং লোকো ওয়ার্কস রয়েছে পেরম্বুরে। লোকালয়ে রয়েছে তিনটি রেলওয়ে স্টেশন; পেরম্বুর, পেরম্বুর ক্যারেজ ওয়ার্কস ও পেরম্বুর লোকো ওয়ার্কস রেলওয়ে স্টেশন। যাত্রী সংখ্যার নিরিখে এটি চেন্নাই সেন্ট্রাল, চেন্নাই এগমোর, তাম্বরম মাম্বলমের পর চেন্নাইয়ের পঞ্চম বৃহত্তম রেলওয়ে স্টেশন। "History, Chennai District, India"। National Informatics Centre, Ministry of Electronics & Information Technology, Government of India। ২০২০-১১-১০। সংগ্রহের তারিখ ২০২০-১১-১৪।  "Lord Baden Powell biography -"। Biography Online (ইংরেজি ভাষায়)। সংগ্রহের তারিখ ২০১৯-০৩-২৭।  "Stalin's appointment fuels hope on Perambur flyover"। Chennai, India।  Madhavan, D. (৩ এপ্রিল ২০১৩)। "Perambur railway station to get more entrances, shelters, lights"। Chennai। সংগ্রহের তারিখ ৪ এপ্রিল ২০২০।  "Integral Coach Factory"। icf.indianrailways.gov.in। সংগ্রহের তারিখ ২০১৯-০৩-২৭।
বাংলাদেশ সাংবাদিক কল্যাণ ট্রাস্ট

বাংলাদেশ সাংবাদিক কল্যাণ ট্রাস্ট বাংলাদেশ সরকারের অধীনস্থ একটি কল্যাণ ট্রাস্ট যা বাংলাদেশের সাংবাদিকদের বিভিন্ন ধরনের সহয়তা প্রদানের জন্য কাজ করে। পদাধিকারবলে ট্রাস্টের ট্রাস্টি বোর্ডের সভাপতি হলেন, তথ্যমন্ত্রী। ট্রাস্ট গঠনের বিলটি ৪ নভেম্বর ২০১৩ তারিখে বাংলাদেশের মন্ত্রিসভা কর্তৃক অনুমোদিত হয়। এই বিলটি ১ জুলাই ২০১৪ সালে বাংলাদেশের সংসদে পাস হয়। প্রধানমন্ত্রী শেখ হাসিনার কাছ থেকে ৫ কোটি টাকার প্রাথমিক অর্থায়নে ২০১৪ সালে বাংলাদেশ সাংবাদিক কল্যাণ ট্রাস্ট প্রতিষ্ঠিত হয়। বেসরকারী মিডিয়া হাউসগুলি আরও কিছু টাকা তহবিলে দান করেছে। ২০১৬ সালের ৪ সেপ্টেম্বর বাংলাদেশের প্রধানমন্ত্রীর গণমাধ্যম বিষয়ক উপদেষ্টা ইকবাল সোবহান চৌধুরী চট্টগ্রাম প্রেস ক্লাবে ২৭ জন সাংবাদিকের কাছে ট্রাস্টের চেক হস্তান্তর করেন। ১২ অক্টোবর ২০১৮ এ, প্রধানমন্ত্রী শেখ হাসিনা তহবিলের জন্য ২০০ মিলিয়ন টাকা বরাদ্দ করেছিলেন। প্রধানমন্ত্রী শেখ হাসিনা ২০১৯ সালের ৭ নভেম্বর এক অনুষ্ঠানে অসুস্থ সাংবাদিক ও মৃত সাংবাদিকদের পরিবারের কাছে অর্থ সহায়তা বিতরণ করেন। ২০২১ সালের ২৭ এপ্রিল বাংলাদেশের প্রধানমন্ত্রী শেখ হাসিনা বাংলাদেশে কোভিড-১৯ মহামারীর সময় সাংবাদিকদের সহায়তা প্রদানের জন্য ট্রাস্টকে ১০০ মিলিয়ন টাকা বরাদ্দ করেন। "বাংলাদেশ সাংবাদিক কল্যাণ ট্রাস্ট"। bjwt.gov.bd। সংগ্রহের তারিখ ২৭ এপ্রিল ২০২১।  "Run news on good jobs of government"। The Daily Star (ইংরেজি ভাষায়)। ১৮ মে ২০১৮। সংগ্রহের তারিখ ২৭ এপ্রিল ২০২১।  "Journo welfare trust gets cabinet nod"। The Daily Star (ইংরেজি ভাষায়)। ৪ নভেম্বর ২০১৩। সংগ্রহের তারিখ ২৭ এপ্রিল ২০২১।  "Journalist welfare trust bill passed"। The Daily Star (ইংরেজি ভাষায়)। ১ জুলাই ২০১৪। সংগ্রহের তারিখ ২৭ এপ্রিল ২০২১।  Khairuzzaman, Z A M। "A game-changing Journalists' Welfare Trust"। Daily Sun (ইংরেজি ভাষায়)। সংগ্রহের তারিখ ২৭ এপ্রিল ২০২১।  "Govt may declare uniform media policy soon"। The Daily Star (ইংরেজি ভাষায়)। ৪ সেপ্টেম্বর ২০১৬। সংগ্রহের তারিখ ২৭ এপ্রিল ২০২১।  "PM gives Tk 20cr to journalist welfare trust"। The Daily Star (ইংরেজি ভাষায়)। ১২ অক্টোবর ২০১৮। সংগ্রহের তারিখ ২৭ এপ্রিল ২০২১।  "Prove allegations or face punishment: PM to demonstrators in universities"। The Daily Star (ইংরেজি ভাষায়)। ৭ নভেম্বর ২০১৯। সংগ্রহের তারিখ ২৭ এপ্রিল ২০২১।  "PM Hasina donates 10C to Journalists Welfare Trust"। Dhaka Tribune। ২৭ এপ্রিল ২০২১। সংগ্রহের তারিখ ২৭ এপ্রিল ২০২১।  "PM donates Tk 10cr to Journalists Welfare Trust"। The Business Standard (ইংরেজি ভাষায়)। ২৭ এপ্রিল ২০২১। সংগ্রহের তারিখ ২৭ এপ্রিল ২০২১।
রেনউইক যজ্ঞেশ্বর অ্যান্ড কোম্পানি লিমিটেড

রেনউইক যজ্ঞেশ্বর অ্যান্ড কোম্পানি লিমিটেড বাংলাদেশ সরকারের মালিকানাধীন একটি যন্ত্রাংশ নির্মাতা সংস্থা যা চিনির কলগুলির জন্য মেশিন এবং যন্ত্রাংশ তৈরি করে। রেনউইক যজ্ঞেশ্বর অ্যান্ড কোম্পানি লিমিটেড ১৮৮১ সালে সালে কুষ্টিয়ায় ৩ একর জায়গার উপর প্রতিষ্ঠিত হয়েছিল। কাগজের শেয়ারকে বৈদ্যুতিক শেয়ারে রূপান্তর করতে বিলম্বের সৃষ্টির পর রেনউইক যজ্ঞেশ্বর অ্যান্ড কোম্পানি লিমিটেড কে ঢাকা স্টক এক্সচেঞ্জে সংক্ষিপ্তসময়ের জন্য তালিকাভুক্ত করা হয়। রেনউইক যজ্ঞেশ্বর অ্যান্ড কোম্পানি লিমিটেড লোকসানের মধ্যে পরিচালিত হচ্ছিল এবং ২০১৯ সালের জানুয়ারির মধ্যে সংস্থাটির শ্রমিকদের কয়েকমাসের বেতন দেওয়া বাকী ছিল। এরপরও সংস্থাটি তুলনামূলক কম মূল্যে রাষ্ট্রায়ত্ত চিনি কলগুলো থেকে স্ক্র্যাপ ধাতু কেনা বাদ দিয়ে একটি বেসরকারী ঠিকাদার কোম্পানি আজম অ্যান্ড সন্স-এর কাছ থেকে অধিক মূল্যে কাঁচামাল সংগ্ৰহ করে। ঢাকা ট্রিবিউনের মতে, সংস্থাটির তহবিল আত্মসাৎ করার সাথে একটি শক্তিশালী সিন্ডিকেট জড়িত রয়েছে। সংবাদপত্রটি জানিয়েছে যে সিন্ডিকেটটি কোম্পানির হিসাবরক্ষক, আলমগির হোসেন এবং পার্থ প্রতিম সাহা দ্বারা নিয়ন্ত্রিত হয়। বাংলাদেশ সরকার সংস্থাটির ৫১% শেয়ারহোল্ডারের মালিক এবং বাকিগুলো সাধারণ জনগণের দখলে রয়েছে। পাবলিক শেয়ারহোল্ডারদের জন্য তাদের স্বার্থের প্রতিনিধিত্বকারী হিসাবে পরিচালনা পর্ষদেও কোন পরিচালক নেই। বিআরবি কেবল শেয়ার বাজার থেকে কোম্পানিটির ২৬.৮৯% শেয়ার কিনেছে। ঢাকা স্টক এক্সচেঞ্জের তথ্য অনুযায়ী ১৭.৩৮% শেয়ার প্রাতিষ্ঠানিক বিনিয়োগকারীদের মালিকানাধীন এবং বাকি ৩১.৬২% শেয়ার হোল্ডারদের মালিকানাধীন। বিআরবি কেবলস্ কোম্পানির বোর্ডে একজন পরিচালক রাখার আশা করেছিল। ইস্টার্ন কেবলস্ লিমিটেডের পর এটি ছিল দ্বিতীয় রাষ্ট্রায়ত্ত সংস্থা, যেখানে বিআরবি কেবল উল্লেখযোগ্য সংখ্যক শেয়ার কিনেছিল। ২০১৯ সালের নভেম্বর মাসে রেনউইক যজ্ঞেশ্বর অ্যান্ড কোম্পানি লিমিটেডের কাছে রাষ্ট্রায়ত্ত বাংলাদেশ চিনি ও খাদ্য শিল্প করপোরেশনের প্রায় অর্ধ বিলিয়ন টাকা পাওনা ছিল। একটি অডিট প্রতিবেদনে বলা হয়েছে যে রাষ্ট্রায়ত্ত চিনি কলগুলি থেকে ঋণ সংগ্রহ না করলে এই সংস্থাটি বন্ধ হওয়ার ঝুঁকিতে ছিল। "Renwick Jajneswar & Company (Bd) Ltd workers go unpaid for months"। Dhaka Tribune। ২০১৯-০১-২১। সংগ্রহের তারিখ ২০২১-০৪-১১।  "Ten delisted firms join main market Sunday"। The Daily Star (ইংরেজি ভাষায়)। ২০১১-০১-১৭। সংগ্রহের তারিখ ২০২১-০৪-১১।  "Renwick Jajneswar & Company (Bd) Ltd workers go unpaid for months"। Dhaka Tribune। ২০১৯-০১-২১। সংগ্রহের তারিখ ২০২১-০৪-১১।  "BRB's growing interest in state-owned firms"। bizbangladesh.net (ইংরেজি ভাষায়)। ২০২১-০৪-১১ তারিখে মূল থেকে আর্কাইভ করা। সংগ্রহের তারিখ ২০২১-০৪-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "BRB eyes another SoE board buying 27pc Renwick shares"। New Age (ইংরেজি ভাষায়)। সংগ্রহের তারিখ ২০২১-০৪-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "6 poor performing companies struggle to survive"। The Business Standard (ইংরেজি ভাষায়)। ২০১৯-১১-২৪। সংগ্রহের তারিখ ২০২১-০৪-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাউন্সিল ব্লাফস, আইওয়া

কাউন্সিল ব্লাফস যুক্তরাষ্ট্রের আইওয়া অঙ্গরাজ্যের পট্টাওয়াতামি কাউন্টির একটি শহর ও কাউন্টি আসন। শহরটি দক্ষিণ-পশ্চিম আইওয়াতে সর্বাধিক জনবহুল এবং ওমাহা-কাউন্সিল ব্লাফস মহানগর অঞ্চলের একটি প্রাথমিক শহর। এটি নেব্রাস্কা অঙ্গরাজ্যের ওমাহা শহর বিপরীতে মিসৌরি নদীর পূর্ব তীরে অবস্থিত। কাউন্সিল ব্লফস কমপক্ষে ১৮৫৩ সাল অবধি কানেসভিল নামে পরিচিত ছিল। এটি ছিল মর্মন ট্রেলের ঐতিহাসিক প্রারম্ভিক বিন্দু। কানেসভিল হল বাষ্প চালিত নৌকার দ্বারা মিসৌরি নদীর ওপারে তাদের ওয়াগন এবং গবাদি পশু নিয়ে যাওয়ার জন্য অন্যান্য অভিবাসী ট্রেইলের উত্তরতম অ্যাঙ্কর শহর। ক্যালিফোর্নিয়ায় ১৮৬৯ সালে প্রথম আন্তঃমহাদেশীয় রেলপথ কাউন্সিল ব্লাফসের বিদ্যমান মার্কিন রেল নেটওয়ার্কের সাথে সংযুক্ত হয়। কাউন্সিল ব্লফসের জনসংখ্যা ২০১০ সালের আদমশুমারি অনুসারে ৬২,২৩০ জন। আনুমানিক ৯,৩৩,৩১৬ জন (২০১৭) জনসংখ্যার সাথে কাউন্সিল ব্লাফস সহ ওমাহা মহানগর অঞ্চলটি আমেরিকা যুক্তরাষ্ট্রের মধ্যে ৫৯তম বৃহৎ মহানগর অঞ্চল। মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৪৩.৬২ বর্গমাইল (১১২.৯৮ কিমি ২), যার মধ্যে ৪০.৯৭ বর্গমাইল (১০৬.১১ কিমি ২) ভূমিভাগ ও ২.৬৫ বর্গমাইল (৬.৮৬ কিমি ২) জলভাগ নিয়ে গঠিত। ২০১০-এর আদমশুমারি অনুসারে, শহরে ৬২,২৩০ জন মানুষ, ২৪,৭৯৩ জন গৃহমালিক ও ১৫,৫২৮ টি পরিবার বসবাস করে। জনসংখ্যার ঘনত্ব প্রতি বর্গমাইলে (৫৮৬.৫ জন/কিমি২) ১,৫১৮.৯ জন। প্রতি বর্গমাইলে (২৫০.৬ জন/কিমি২) গড়ে ৬৪৯.১ এর ঘনত্বে ২৬,৫৯৪ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৯০.৯% শ্বেতাঙ্গ, ১.৯% আফ্রিকান আমেরিকান, ০.৬% নেটিভ আমেরিকান, ০.৭% এশীয়, ৩.৬% অন্যান্য জাতি এবং ২.৪% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ৮.৫% ছিল। "City of Council Bluffs, Iowa"। City of Council Bluffs, Iowa। সংগ্রহের তারিখ সেপ্টেম্বর ২, ২০১২।  "City-Data"। Council Bluffs। সংগ্রহের তারিখ ২০১০-১২-১০।  "2019 U.S. Gazetteer Files"। United States Census Bureau। সংগ্রহের তারিখ জুলাই ১৭, ২০২০।  "U.S. Census website"। United States Census Bureau। সংগ্রহের তারিখ ২০১২-০৫-১১।  "Population and Housing Unit Estimates"। United States Census Bureau। মে ২৪, ২০২০। সংগ্রহের তারিখ মে ২৭, ২০২০।  Pottawattamie County, Iowa ওয়েব্যাক মেশিনে আর্কাইভকৃত ২০০৯-০৫-২৭ তারিখে, Pottawattamie County, 2007. Accessed 2007-09-05. Beeson, Welborn (১৯৯৩)। Webber, Bert, সম্পাদক। The Oregon & Applegate Trail Diary of Welborn Beeson in 1853 (Second সংস্করণ)। Medford, Oregon: Webb Research Group। পৃষ্ঠা 80। আইএসবিএন 0-936738-21-9। Apr 21 [1853] Thursday. We traveled 18 miles came to camp ½ mile east of Kanesville by four oclock  "American FactFinder - Results"। ফেব্রুয়ারি ১৩, ২০২০ তারিখে মূল থেকে আর্কাইভ করা। সংগ্রহের তারিখ মার্চ ২২, ২০১৮।  "US Gazetteer files 2010"। United States Census Bureau। ২০১২-০৭-০২ তারিখে মূল থেকে আর্কাইভ করা। সংগ্রহের তারিখ ২০১২-০৫-১১।  "Data from the 2010 Census"। State Data Center of Iowa। ২০১১-০৭-১৮ তারিখে মূল থেকে আর্কাইভ করা। সংগ্রহের তারিখ ২০১১-০৫-০৮।  "Census of Population and Housing"। Census.gov। সংগ্রহের তারিখ মে ১২, ২০১৯।  উইকিভ্রমণে কাউন্সিল ব্লাফস সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে কাউন্সিল ব্লাফস, আইওয়া সংক্রান্ত মিডিয়া রয়েছে। Wikisource has the text of the 1911 Encyclopædia Britannica article Council Bluffs. কাউন্সিল ব্লাফস শহর কাউন্সিল ব্লফস চেম্বার অব কমার্স
লুকাস ক্লোস্টারমান

লুকাস মানুয়েল ক্লোস্টারমান (জার্মান: Lukas Klostermann, জার্মান উচ্চারণ: [ˈluːkas ˈkloːstɐman]; জন্ম: ৩ জুন ১৯৯৬; লুকাস ক্লোস্টারমান নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব আরবি লাইপৎসিশ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন। ২০১৩ সালে, ক্লোস্টারমান জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত জার্মানির বয়সভিত্তিক দলের হয়ে খেলার পর, তিনি ২০১৯ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১২ ম্যাচে অংশগ্রহণ করেছেন। তিনি জার্মানির হয়ে ২০১৬ গ্রীষ্মকালীন অলিম্পিকে অংশগ্রহণ করেছেন। লুকাস মানুয়েল ক্লোস্টারমান ১৯৯৬ সালের ৩রা জুন তারিখে জার্মানির হার্ডেকেতে জন্মগ্রহণ করেছেন এবং সেখানেই তার শৈশব অতিবাহিত করেছেন। "Olympic Football Tournaments Rio 2016 – Men: List of Players" (পিডিএফ)। FIFA.com। Fédération Internationale de Football Association। ৯ জানুয়ারি ২০১৭। পৃষ্ঠা 7। ১৭ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জানুয়ারি ২০১৮।  Dudenredaktion; Kleiner, Stefan; Knöbl, Ralf (২০১৫) [First published 1962]। Das Aussprachewörterbuch [The Pronunciation Dictionary] (জার্মান ভাষায়) (7th সংস্করণ)। Berlin: Dudenverlag। পৃষ্ঠা 512, 567। আইএসবিএন 978-3-411-04067-4।  Krech, Eva-Maria; Stock, Eberhard; Hirschfeld, Ursula; Anders, Lutz Christian (২০০৯)। Deutsches Aussprachewörterbuch [German Pronunciation Dictionary] (জার্মান ভাষায়)। Berlin: Walter de Gruyter। পৃষ্ঠা 655, 712। আইএসবিএন 978-3-11-018202-6।  লুকাস ক্লোস্টারমান – ফিফা প্রতিযোগিতার রেকর্ড (ইংরেজি) লুকাস ক্লোস্টারমান – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে লুকাস ক্লোস্টারমান (ইংরেজি) সকারবেসে লুকাস ক্লোস্টারমান (ইংরেজি) বিডিফুটবলে লুকাস ক্লোস্টারমান (ইংরেজি) ট্রান্সফারমার্কেটে লুকাস ক্লোস্টারমান (ইংরেজি) ওয়ার্ল্ডফুটবল.নেটে লুকাস ক্লোস্টারমান (ইংরেজি) ইএসপিএন এফসিতে লুকাস ক্লোস্টারমান (ইংরেজি) ন্যাশনাল-ফুটবল-টিমস.কমে লুকাস ক্লোস্টারমান (ইংরেজি)
তোণ্ডিয়ারপেট

তোণ্ডিয়ারপেট দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি আবাসিক অঞ্চল। এই এলাকার নাম এসেছে উনবিংশ শতাব্দীর খ্যাতনামা তামিল মুসলিম ধর্মপ্রচারক কুনঙ্গুড়ি মস্তান সাহেব মহাশয়ের থেকে। তার জন্মস্থান বর্তমান রামনাথপুরম জেলার তোণ্ডি অঞ্চলে। তিনি চেন্নাই নিকট "লেব্বাই কাডু" নামে পরিচিত একটি স্থানে ধ্যানস্থ হন। স্থানীয়রা তাঁকে "তোণ্ডিয়ার"‌ নামে ডাকতেন, যার অর্থ তোণ্ডি থেকে আগত। পরে লেব্বাইকাডু তোণ্ডিয়ারপেট নামে পরিচিত হয়। এই লোকালয়টি চেন্নাইয়ের উত্তর দিকে বঙ্গোপসাগরের কাছাকাছি অবস্থিত। এটি চেন্নাই জর্জ টাউনের উত্তর পার্শ্বস্থ। চেন্নাই আন্তর্জাতিক বিমানবন্দর এখান থেকে প্রায় ২৬ কিলোমিটার দূরে অবস্থিত। চেন্নাই শহরতলি রেলওয়ের উত্তর শাখার অন্তর্গত তোণ্ডিয়ার রেলওয়ে স্টেশন ও চেন্নাই মেট্রোর তোণ্ডিয়ার মেট্রো স্টেশন এই লোকালয়ে অবস্থিত। বাণিজ্য ও বিপণন তোণ্ডিয়ারপেটের অর্থনৈতিক উৎস। এছাড়া এখানে রয়েছে বিভিন্ন প্রস্তুতকারক ও বিতরন এন্টারপ্রাইজ। এই এলাকায় রয়েছে গহনা প্রস্তুতকারক এবং সিল্কের কুটির শিল্পের একাধিক দোকান। চেন্নাইয়ের মৎস্য ক্রয় বিক্রয়ের মূল কেন্দ্রটি এখানৈ অবস্থিত। https://amp.pincode.net.in/TAMIL_NADU/CHENNAI/T/TONDIARPET V, Sriram (৩ সেপ্টেম্বর ২০১৩)। "To sing like Mastan Sahib"। The Hindu। সংগ্রহের তারিখ ৬ নভেম্বর ২০১৮।
এ জেড এম মোস্তাক হোসেন

এ জেড এম মোস্তাক হোসেন (জন্ম: ১ জানুয়ারি ১৯৬০) একজন বাংলাদেশী চিকিৎসক। তিনি ঢাকা মেডিকেল কলেজের সার্জারি বিভাগের সাবেক অধ্যাপক এবং রাজশাহী মেডিকেল বিশ্ববিদ্যালয়ের দ্বিতীয় উপাচার্য। মোস্তাক হোসেন তুহিন ১৯৬০ সালের ১ জানুয়ারি শরীয়তপুর জেলার নড়িয়া উপজেলার বাজনপাড়া গ্রামে এক রাজনৈতিক পরিবারে জন্ম গ্রহণ করেন। তার বাবা বীর মুক্তিযোদ্ধা এম. এ. কাসেম বাংলাদেশ আওয়ামীলীগের মনোনয়নে ১৯৭৩ সালে সংসদ সদস্য নির্বাচিত হন। তার মা বেগম হাফিজুন্নেসা বাংলাদেশ মহিলা আওয়ামীলীগ, মাদারীপুর জেলা শাখার সভাপতি ছিলেন। ছাত্রাবস্থায় তিনিও বাংলাদেশ ছাত্রলীগের রাজশাহী মেডিকেল কলেজ শাখা, রাজশাহী জেলা ও মহানগর শাখার বিভিন্ন গুরুত্বপূর্ণ দায়িত্ব পালন করেন। মোস্তাক হোসেন মাদারীপুরের ইউনাইটেড ইসলামিয়া সরকারি উচ্চ বিদ্যালয় থেকে মাধ্যমিক ও ঢাকার নটর ডেম কলেজ থেকে উচ্চমাধ্যমিক পাস করেন। তিনি ১৯৮৪ সালে রাজশাহী বিশ্ববিদ্যালয়ের অধিভুক্ত রাজশাহী মেডিকেল কলেজ (রামেক) থেকে এমবিবিএস এবং ১৯৯৩ সালে বাংলাদেশ কলেজ অব ফিজিশিয়ানস এন্ড সার্জনস (বিসিপিএস) থেকে এফসিপিএস ডিগ্রি অর্জন করেন। বাংলাদেশে চিকিৎসাপেশার উন্নয়নে তুহিনের অবদান রয়েছে। তিনি বাংলাদেশ মেডিক্যাল এসোসিয়েশন (বিএমএ)-এর জীবন সদস্য ও প্রাক্তন কাউন্সিলর। তিনি সোসাইটি অব সার্জনস অব বাংলাদেশ-এর মহাসচিব ছিলেন। তিনি ঢাকা মেডিকেল কলেজের সার্জারি বিভাগের অধ্যাপক ও বিভাগীয় প্রধান হিসেবে দায়িত্ব পালন করেছেন। এ জেড এম মোস্তাক হোসেন ২০২১ সালের ২৭ মে পরবর্তী চার বছরের জন্য রাজশাহী মেডিকেল বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন এবং ৩০ মে আনুষ্ঠানিকভাবে উপাচার্যের দায়িত্ব গ্রহণ করেন। ২০২৪ সালের ২ সেপ্টেম্বর তিনি উপাচার্য পদ থেকে পদত্যাগ করেন। "রাজশাহী মেডিক্যাল বিশ্ববিদ্যালয়ের নতুন ভিসি মোস্তাক হোসেন"। বাংলা ট্রিবিউন। ২৮ মে ২০২১। সংগ্রহের তারিখ ৩১ মে ২০২১।  "রামেবির নতুন ভিসি অধ্যাপক ডা. মোস্তাক হোসেন"। আগামী নিউজ। ২৭ মে ২০২১। সংগ্রহের তারিখ ৩১ মে ২০২১।  "রামেবির নতুন ভিসি অধ্যাপক মোস্তাক হোসেন তুহিন"। দৈনিক ইত্তেফাক। ২৭ মে ২০২১। সংগ্রহের তারিখ ৩১ মে ২০২১।  "রাজশাহী মেডিকেল বিশ্ববিদ্যালয়ে নতুন উপাচার্য মোস্তাক হোসেন"। যুগান্তর। ২৮ মে ২০২১। সংগ্রহের তারিখ ৩০ মে ২০২১।  "VC Appointment Of RMU" [রামেবির ভিসি নিয়োগ] (পিডিএফ)। রাজশাহী মেডিকেল বিশ্ববিদ্যালয়। ৩১ মে ২০২১। সংগ্রহের তারিখ ৩১ মে ২০২১।  "পদত্যাগ করেছেন রাজশাহী মেডিকেল বিশ্ববিদ্যালয়ের উপাচার্য"। প্রথম আলো। ৩ সেপ্টেম্বর ২০২৪। সংগ্রহের তারিখ ১১ সেপ্টেম্বর ২০২৪।
হাবিল

হেবল (হিব্রু ভাষায়: הֶבֶל‎ Héḇel, in pausa הָבֶל‬, Hā́ḇel; প্রাচীন গ্রিক: Ἅβελ, Hábel; আরবি: هابيل, প্রতিবর্ণীকৃত: Hābīl) হলেন ইব্রাহিমীয় ধর্মসমূহে বাইবেলের আদিপুস্তকে উল্লিখিত একজন ব্যক্তিত্ব। তিনি ছিলেন কাবিলের ছোট ভাই এবং প্রথম দম্পতি আদম ও হাওয়ার কনিষ্ঠ পুত্র। তিনি ছিলেন একজন মেষপালক যিনি তার পালের প্রথমজাত কয়েকটি পশু ও এদের মেদ উপহাররূপে সদাপ্রভুর উদ্দেশে উৎসর্গ করেন। সদাপ্রভু হেবলের উপহার গ্রহণ করেন, কিন্তু তার ভাইয়ের উপহার অগ্রাহ্য করেন। হিংসার দরুন কয়িন হেবলকে হত্যা করে। আদিপুস্তক অনুসারে, এটাই ছিল মানব ইতিহাসের প্রথম হত্যাকাণ্ড। হাবিল ছিলেন আদমের দ্বিতীয় ছেলে। তার সাথে জন্ম নেয় এক কন্যা। তার নাম গাযা। আদমের প্রথম ছেলের নাম কাবিল ও কন্যার নাম একলিমা। আদমকে প্রদত্ত বিধান অনুযায়ী এক গর্ভের ছেলে সাথে আরেক গর্ভের মেয়ের বিবাহ হত। এ অনুযায়ী হাবিলের সাথে বিবাহ একলিমার এবং কাবিলের সাথে বিবাহ গাযার হওয়ার কথা। একলিমা ছিলেন সুন্দরী আর গাযা ছিলেন কালো। তাই কাবিল জেদ ধরে বসে একলিমাকে বিবাহ করার। কিন্তু আদম কাবিলের দাবি প্রত্যাখ্যান করে বিফহান অনুযায়ী বিবাহ দেন। ফলে কাবিল রেগে যায় এবং হাবিলকে হত্যা করে। আদম কাবিলের দাবি সঠিক কি না, তা প্রমাণ করার জন্য কুরবানির ব্যবস্থা করেন। কুরআনে শুধু হাবিল ও কাবিলের কুরবানি দেওয়া এবং একজনের কবুল হওয়ার কথা রয়েছে। হাবিল দিল একটি মেষ কুরবানি এবং কাবিল দিল এক আঁটি ফসল। তারা উভয়ে কুরবানি কবুল করার জন্য আল্লাহর কাছে প্রার্থনা করে। তখন অদৃশ্য থেকে আগুন এসে হাবিলের কুরবানি গ্রাস করল, কিন্তু কাবিলের কুরবানি মাটিতে পড়ে রইল। এই ব্যক্তিনামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে। The Holy Bible (English Standard Version সংস্করণ)। Crossway Bibles। ২০১৬। পৃষ্ঠা Genesis 1:26–27; Genesis 2:20–24। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আল-বিদায় ওয়ান-নিহায়া, ইবন কাছির, খ. ১, পৃ. ৯৩। আল-বিদায় ওয়ান-নিহায়া, ইবন কাছির, খ. ১, পৃ. ৯৩। সুরা মায়েদা, আয়াত : ২৭। তাফসির তাবারী, ইবন জারির, খ. ৬, পৃ. ১৯১।
জামিয়া ইসলামিয়া দারুল হাদিস রাজাগঞ্জ ইউনিয়ন

জামিয়া ইসলামিয়া দারুল হাদিস রাজাগঞ্জ ইউনিয়ন (সংক্ষেপে রাজাগঞ্জ মাদ্রাসা) পূর্ব সিলেটের কানাইঘাট উপজেলার রাজাগঞ্জ ইউনিয়নে অবস্থিত একটি কওমি মাদ্রাসা। স্থানীয় ধর্মানুরাগী আবদুল মান্নান ১৯৩০ সালে এ মাদ্রাসা প্রতিষ্ঠা করেন। ১৯৮০ সালে বিশিষ্ট আলেম জাওয়াদ হােসাইন মাদ্রাসায় যোগদান করলে এখানে দাওরায় হাদিস (মাস্টার্স) চালু করা হয়। বর্তমানে মাদ্রাসার ছাত্রসংখ্যা ৪০০ জন এবং শিক্ষক ২৫ জন। মাদ্রাসার বর্তমান মহাপরিচালক মাওলানা মমতাজ উদ্দিন লামাপাড়ী। দেওবন্দি কওমি মাদ্রাসা দারুল উলুম দেওবন্দ আল জামিয়া আল ইসলামিয়া পটিয়া বাংলাদেশের কওমি মাদ্রাসার তালিকা গোলাম ছরোয়ার, মুহাম্মদ (নভেম্বর ২০১৩)। "বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার"। ঢাকা বিশ্ববিদ্যালয়: ৩১৭। ২৭ মে ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  জালালাবাদী, ফয়সাল আহমাদ (৯ আগস্ট ২০২০)। "হাফেজ মাওলানা জাওয়াদ রহ. : সিলেটের এক আলোকিত মনীষী"। ফাতেহ২৪.কম। [স্থায়ীভাবে অকার্যকর সংযোগ] "রাজাগঞ্জ ইউনিয়ন — মাদ্রাসা"। জাতীয় তথ্য বাতায়ন। ২ জুন ২০২১ তারিখে মূল থেকে আর্কাইভ করা। সংগ্রহের তারিখ ৩১ মে ২০২১।
আল জামিয়াতুল ইসলামিয়া দারুল উলুম মৌলভীবাজার

আল জামিয়াতুল ইসলামিয়া দারুল উলুম মৌলভীবাজার মৌলভীবাজার জেলা শহরের শাহ মােস্তফা সড়কের পাশে অবস্থিত একটি কওমি মাদ্রাসা। কমলগঞ্জের বিশিষ্ট আলেম আব্দুন নুর, মৌলভীবাজারের রাজানগর নিবাসী মাওলানা খলীলুর রহমানসহ স্থানীয়দের প্রচেষ্টায় ১৯৩৭ সালে এটি প্রতিষ্ঠিত হয়। ১৯৭৭ সালে এখানে দাওরায়ে হাদিস (মাস্টার্স) চালু করা হয়। মাদ্রাসার বর্তমান মহাপরিচালক মাওলানা শামছুজ্জোহা ও শায়খুল হাদিস আব্দুল বারী ধর্মপুরী। দেওবন্দি কওমি মাদ্রাসা দারুল উলুম দেওবন্দ আল জামিয়া আল ইসলামিয়া পটিয়া বাংলাদেশের কওমি মাদ্রাসার তালিকা গোলাম ছরোয়ার, মুহাম্মদ (নভেম্বর ২০১৩)। "বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার"। ঢাকা বিশ্ববিদ্যালয়: ৩১৭। ২৭ মে ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  "মাদ্রাসা পরিচিতি"। অফিসিয়াল ওয়েবসাইট। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৫-৩১।